**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL KLAIPĖDOS MIESTO SAVIVALDYBĖS TARYBOS 2003 M. LIEPOS 24 D. SPRENDIMO NR. 1-243 „DĖL KLAIPĖDOS MIESTO SAVIVALDYBĖS STRATEGINIO PLANAVIMO TVARKOS PATVIRTINIMO“ PAKEITIMO**

2017 m. gruodžio 4 d. Nr. T1-345

Klaipėda

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Klaipėdos miesto savivaldybės taryba nusprendžia:

1. Pakeisti Klaipėdos miesto savivaldybės strateginio planavimo tvarkos aprašą, patvirtintą Klaipėdos miesto savivaldybės tarybos 2003 m. liepos 24 d. sprendimu Nr. 1-243 „Dėl Klaipėdos miesto savivaldybės strateginio planavimo tvarkos patvirtinimo“:

1.1. pakeisti 28 punktą ir jį išdėstyti taip:

„28. Pagal savivaldybės tarybos patvirtinto SVP programas yra sudaromas savivaldybės biudžetas. SVP projektas yra savivaldybės biudžeto projekto pagrindas. Savivaldybės biudžeto projekte numatyti asignavimai SVP programoms įgyvendinti (finansavimo šaltinis – savarankiškoms funkcijoms įgyvendinti skirtos savivaldybės biudžeto lėšos) turi atitikti asignavimus, numatytus SVP.“;

1.2. papildyti 281 punktu:

„281. Savivaldybės tarybai pirma teikiamas svarstyti ir tvirtinti SVP, o paskui – savivaldybės biudžetas. Šie du dokumentai gali būti svarstomi ir tvirtinami tame pačiame savivaldybės tarybos posėdyje.“

2. Skelbti šį sprendimą Teisės aktų registre ir Klaipėdos miesto savivaldybės interneto svetainėje.

|  |  |
| --- | --- |
| Savivaldybės meras  |  |

|  |  |
| --- | --- |
| Teikėjas – Savivaldybės administracijos direktorius | Saulius Budinas |

Parengė

Strateginio planavimo skyriaus vedėja

Indrė Butenienė, tel. 39 61 84

2017-11-29